Μετά το service κουζίνας και την αντιμετώπιση κάθε πιθανής βλάβης είναι σημαντικό να διατηρήσεις την κουζίνα σου στην καλύτερη δυνατή κατάσταση. Για να αποφύγεις, όσο γίνεται, μελλοντικές βλάβες, είναι σημαντικό να φροντίζεις για την τακτική συντήρηση κουζίνας.
Για να συνεχίσει να λειτουργεί ομαλά η κουζίνα σου και να αποφύγεις τις βλάβες, μπορείς να ακολουθήσεις τις παρακάτω συμβουλές.
1. Καθάρισε την πρόσοψη της κουζίνας ή του φούρνου με κατάλληλα καθαριστικά, κάθε φορά που παρατηρείς κάποιο λεκέ. Η άμεση αντίδραση θα φέρει πιο εύκολο καθάρισμα και θα διατηρήσει την εικόνα της κουζίνας σου σε άριστη κατάσταση.
2. Διατήρησε καθαρό το εσωτερικό του φούρνου. Να απομακρύνεις λίπη και τυχόν υπολείμματα τροφών από το φούρνο σου, έτσι ώστε να μην καταλήξει σε βλάβη που θα χρειαστεί επισκευή φούρνου κουζίνας σε λίγα χρόνια. Έτσι, αποφεύγεις και το σχηματισμό δυσάρεστων οσμών.
3. Έλεγξε το λάστιχο της πόρτας φούρνου. Είναι καλό να ελέγχεις το λάστιχο στην πόρτα του φούρνου ανά τακτά χρονικά διαστήματα. Αν παρατηρήσεις ότι έχει χαλαρώσει ή έχει φθαρεί, θα χρειαστεί να γίνει άμεσα αντικατάσταση λάστιχου, για να αποφύγεις απώλειες θερμότητας ή άλλες ζημιές.
4. Μην μαγειρεύεις με μικρά σκεύη σε μεγάλα μάτια κουζίνας. Ανάβοντας το μάτι της κουζίνας, αυτό θα ζεσταθεί ολόκληρο, ακόμα κι αν τοποθετήσεις πάνω του μικρότερο σκεύος. Αυτό θα έχει σαν αποτέλεσμα απώλεια θερμότητας, κίνδυνο ατυχήματος και πιθανότητες πρόκλησης βλάβης.